Bohuměr Leska

Bohuměr Leska ( Gottfried Leske; * 14. nowembra 1725 w Rastenburgu, dźensa Kętrzyn, † 1796 w Nowodworje) bě farar, magister filozofije a přełožowar do serbšćiny.

Wón słužeše wot 1746 do 1757 jako archidiakon při němskej a farar při serbskej cyrkwi w Mužakowje a wot 1757 do 1776 jako farar w Rakečanskej wosadźe. W lěće 1776 pušći so ze słužby a woteńdźe do Pólskeje, hdźež skutkowaše jako pućowacy duchowny. Wot 1783 hač do swojeje smjerće 1796 bě z prěnim fararjom nowozałoženeje ewangelskeje němskeje wosady w Nowodworje Mazowieckim juhowuchodnje Waršawy.Marta Czerwieniec-Iwasnyk: Pastor Ludwik Behrens - a pillar of Novodworski evangelists in the 19th century. W: HISTORIA I ŚWIAT, čo. 7 (2018), str. 292–296, tu str. 292.

Za swój Mužakowski a wosebje Rakečanski čas přełožowaše hłownje někotre kěrluše z pjera Christiana Fürchtegotta Gellerta kaž tež mjez ewangelskimi Serbami rozšěrjenu knihu Carla Heinricha Bogatzkeho Słoty Schaz-Kaschcżik tych Bożich Dżjecżi (Halle 1767). Wobšěrny rukopis přełožka bě Jurij Mjeń přehladał. Schaz-Kaschcżik we wobdźěłanju Leski wuda so znowa w lětomaj 1796 a 1816.

Jeho syn bě serbski přirodospytnik Nathanael Bohuměr Leska (1751–1786).

 Žórła 

 G.F. Otto: Lexikon der Oberlausitzischen Schriftsteller und Künstler, zwjazk II, str. 441–442.

 Nóžki 

Kategorija:Muž
Kategorija:Rodź. 1725
Kategorija:Zemr. 1796
Kategorija:Wosoba (Mužakow)
Kategorija:Wosoba (Rakecy)
Kategorija:Ewangelsko-lutherski farar
Kategorija:Serbska literatura
Kategorija:Přełožowar
Kategorija:Literatura (18. lětstotk)